Βάιος Καραγιάννης

Ο Βάιος Καραγιάννης (25 Ιουνίου 1968, Ιτέα Καρδίτσας) είναι Έλληνας πρώην ποδοσφαιριστής, και μετέπειτα προπονητής ποδοσφαίρου.

Αγωνιστική ιστορία
Αγωνιζόταν στην άμυνα. Ξεκίνησε την καριέρα του από την Α.Ο. Καρδίτσας το 1986 και μέχρι το 1990, όταν και πήγε στην ΑΕΚ. Αγωνίστηκε για 11 χρόνια στην ΑΕΚ με την οποία κατέκτησε 3 Πρωταθλήματα (1992,1993,1994) και 4 Κύπελλα Ελλάδος (1996,1997,2000,2002).  

Το 2002 αγωνίστηκε με τον Ποσειδώνα Νέων Πόρων και το 2004 πήγε στην Αναγέννηση Καρδίτσας για άλλα 3 χρόνια, όπου και τελείωσε την καριέρα του ως παίκτης. 

 1989-1990 Α.Ο. Καρδίτσας 
 1991-2002 ΑΕΚ
 2002-2003 Ποσειδών Νέων Πόρων
 2004-2006 Αναγέννηση Καρδίτσας

Εθνική Ελλάδος 
Στην Εθνική Ελλάδος αγωνίστηκε για πρώτη φορά στις 12/02/92 και συμμετείχε σε 8 αγώνες. Συμμετείχε στην ομάδα που αγωνίστηκε στο μουντιάλ του 1994 στις ΗΠΑ.

Μετέπειτα πορεία
Στη συνέχεια ακολούθησε προπονητική καριέρα, πρώτα στην Αναγέννηση Καρδίτσας της οποίας ήταν προπονητής από το 2006 ως το 2008. Το Δεκέμβριο του 2008 ανέλαβε προπονητής του Α.Ο. Τρικάλων, μέχρι το Μάρτιο του 2009. Ξαναγυρνάει για λίγο στον Α.Ο. Καρδίτσας, ενώ την περίοδο 2010-2011 πάλι στην Αναγέννηση, συνεργασία η οποία τερματίστηκε στις 22 Νοεμβρίου 2011, ενώ συνεχίσει την περίοδο 2012-2013 ως προπονητής στον Α.Ο. Καρδίτσας. Είχε ανακοινωθεί η συνέχεια της συνεργασίας του, αλλά αυτή τερματίστηκε το Σεπτέμβριου του 2013, λόγω του αποκλεισμού από το Κύπελλο Γ΄ εθνικής και η κακή εικόνα στα παιχνίδια προετοιμασίας. Την περίοδο 2014-2015 είχε αναλάβει προπονητής του Ατρόμητου Παλαμά. 

Το 2010 συμμετείχε στις εκλογές το 2010 ως υποψήφιος σύμβουλος του Δήμου Παλαμά με το συνδυασμού του (εκλεγμένου τότε δημάρχου 2010-2014) Κωνσταντίνου Πατσιαλή «Ενωτική Δημοτική Κίνηση Παλαμά», εκλέχθηκε στο Δημοτικό Συμβούλιο 6ος με  760 ψήφους, ενώ τον Ιανουάριο του 2013 ορίστηκε Αντιδήμαρχος.

Παραπομπές

Εξωτερικοί σύνδεσμοι
Αποτελέσματα αναζήτησης για Βάιος Καραγιάννης

Έλληνες ποδοσφαιριστές
Ποδοσφαιριστές Εθνικής Ελλάδος
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Α.Σ. Αναγέννησης Καρδίτσας 1904
Έλληνες προπονητές ποδοσφαίρου
Προπονητές ποδοσφαίρου Α.Σ. Αναγέννησης Καρδίτσας 1904
Αμυντικοί ποδοσφαιριστές
Ποδοσφαιριστές Παγκοσμίου Κυπέλλου 1994
Ποδοσφαιριστές Σούπερ Λιγκ Ελλάδας